BASES XERAIS REGULADORAS DOS PROCESOS SELECTIVOS E BASES ESPECÍFICAS PARA A COBERTURA DAS PRAZAS DA OPE 2014.
ADMINISTRACIÓN LOCAL — Municipal — Redondela (Persoal, oposicións, 13/03/2015)

1. Aprobar a refundición das bases xerais que regulan a convocatoria de procesos selectivos para cubrir prazas vacantes de persoal funcionario e laboral no Concello de Redondela.2. Aprobar as bases específicas para a celebración dos procesos selectivos a fin de cubrir as prazas de persoal funcionario correspondentes á Oferta Pública de Emprego do ano 2014: -1 praza de Técnico/a de Xestión, encadrada na escala de administración xeral, subescala de xestión e integrada no grupo A, subgrupo A2, por promoción interna. -1 praza de Administrativo/a, encadrada na escala de administración xeral, subescala administrativa e integrada no grupo C, subgrupo C1, por promoción interna -1 praza de Oficial de Vías e Obras, encadrada na escala de administración especial, subescala servizos especiais e integrada no grupo C, subgrupo C2, por promoción interna As presentes bases teñen por obxecto regular os procesos selectivos das prazas vacantes incluídas nas ofertas de emprego público do Concello de Redondela. O número de prazas vacantes, a súa denominación e as súas características determinaranse nas convocatorias específicas correspondentes. O sistema de selección para ingresar nas distintas prazas convocadas determínase nas bases específicas de cadansúa delas, fixándose, con carácter xeral, como sistema de ingreso, a oposición libre.1) Con carácter xeral, os/as aspirantes deberán reunir os seguintes requisitos para seren admitidos/as na realización das probas selectivas, sen prexuízo do que establezan as respectivas bases específicas de ingreso en cada unha das prazas: a) Ser español/a. Os/as nacionais dos Estados membros da Unión Europea poderán acceder, como persoal funcionario, en igualdade de condicións que os españois aos empregos públicos, con excepción daqueles que directa ou indirectamente impliquen unha participación no exercicio do poder público ou nas funcións que teñen por obxecto a salvagarda dos intereses do Estado ou das Administracións Públicas de acordo co que, para cada caso, se faga constar nas bases específicas. Os/as citados/as estranxeiros/as así como os que conten con residencia legal en España poderán acceder como persoal laboral, en igualdade de condicións que os españois. b) Ter cumpridos 16 anos de idade e non exceder da idade máxima de xubilación forzosa. c) Estar en posesión do título académico esixido nas bases específicas ou en condicións de obtelo na data en que remate o prazo de presentación de instancias. No caso de titulacións obtidas no estranxeiro deberase ter a credencial que acredite a súa homologación. d) Non padecer enfermidade nin defecto físico ou psíquico incompatible co desempeño das correspondentes funcións. e) Non estar separado/a mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que fose separado/a ou inhabilitado/a. No caso de ser nacional doutro Estado, non acharse inhabilitado ou en situación equivalente nin ser sometido/a a sanción disciplinaria ou equivalente que impida, no seu Estado, nos mesmos termos o acceso ao emprego público. f) Ter ingresado na conta do Concello de Redondela a cantidade fixada como dereitos de exame que se establece na base sexta destas bases dentro do prazo para presentar instancias (20 días naturais). g) Cumprir os demais requisitos esixidos para o ingreso nas respectivas bases específicas.2) Todos os requisitos esixidos no apartado anterior deberán posuílos os/as aspirantes o día que remate o prazo para presentar as solicitudes e conservalos, polo menos, ata a data do seu nomeamento como persoal do Concello, no seu caso.1) As persoas que desexen participar nos procesos selectivos convocados deberán presentar unha instancia cuxo modelo se facilitará no rexistro xeral ou a través da páxina web do Concello (www.redondela. gal) e será dirixida ao alcalde, con independencia de que se admitirá calquera outro modelo no que consten os datos do/a solicitante, DNI, domicilio, teléfono de contacto e proceso selectivo no que pretende participar. O feito de presentar a solicitude de participación implica que o/a interesado/a manifesta reunir todas e cada unha das condicións esixidas na convocatoria na data en que remate o prazo para a presentación de instancias.2) A presentación de solicitudes poderá facerse no rexistro xeral do Concello ou en calquera das formas establecidas no art.38.4) da Lei 30/1992, do 26 de novembro, do réxime xurídico das administracións públicas e do procedemento administrativo común. As solicitudes que se presenten a través da oficina de correos entregaranse en sobre aberto para seren seladas e datadas polo persoal de Correos antes de seren certificadas. No caso de presentar a instancia fóra do Concello, o/a aspirante deberá dirixir por Fax ao n.º: 986 403 894, unha copia da instancia e da documentación con anterioridade ao remate do prazo para os efectos de que poida ser incluído/a na relación de admitidos/as.3) As solicitudes subscritas por españois no estranxeiro poderán cursarse, no prazo sinalado, a través das representacións diplomáticas ou consulares españolas correspondentes, que llas remitirán seguidamente ao organismo competente.4) Os/as aspirantes que teñan algunha discapacidade deberán indicalo na súa solicitude e, no seu caso, solicitarán as posibles adaptacións de tempo e de medios para realizar os exercicios nos que a adaptación fose necesaria.5) Os/as aspirantes deberán indicar na súa solicitude en qué idioma (galego ou castelán) queren que lle sexan facilitados os exercicios do proceso selectivo, sendo imprescindible que se indique naqueles casos en que haxa exercicios tipo test.6) Os/as aspirantes quedan vencellados/as aos datos que consten na súa solicitude, se ben os erros de feito que poidan advertirse poderán emendarse ou repararse en calquera momento, ben de oficio, ben a instancia de parte.7) O prazo para presentar as solicitudes será de 20 días naturais, contados a partir do día seguinte ao da publicación da convocatoria, mediante extracto, no Boletín Oficial do Estado e previa a publicación do texto íntegro das bases e da convocatoria no Boletín Oficial da Provincia de Pontevedra (BOP) e o extracto no Diario Oficial de Galicia e na páxina web do Concello.8) Os/as aspirantes deberán presentar a seguinte documentación: Para poder participar en cada unha das probas selectivas convocadas, os/as aspirantes deberán aboar en concepto de dereitos de exame e dentro do prazo de 20 días naturais aberto para a presentación de instancias, as seguintes cantidades: 35 euros para prazas do subgrupo A1 ou equiparadas.30 euros para prazas do subgrupo A2 e B ou equiparadas.25 euros para prazas do subgrupo C1 ou equiparadas.20 euros para as prazas do subgrupo C2 ou equiparadas.15 euros para as prazas correspondentes a outras agrupacións profesionais sen requisito de titulación. Estas cantidades ingresaranse na conta do Concello de Redondela núm.: ES57 2080 5209 41 3110001331. No xustificante de ingreso, que deberá achegarse xunto coa instancia, deberán constar claramente os datos do/a aspirante e a praza á que se presenta. En ningún caso a mera presentación e o pagamento dos dereitos de exame suporá substituír o trámite de presentación en tempo e en forma da solicitude, segundo o disposto na base Quinta.1) Tras finalizar o prazo dos vinte días naturais para presentar as solicitudes, o Concello ditará unha resolución, declarando aprobada a lista provisional de admitidos/as e excluídos/as, con especificación, no seu caso, dos motivos de exclusión, que se publicará no Boletín Oficial da Provincia de de Pontevedra, no taboleiro de anuncios e na páxina web do Concello.2) Os/as aspirantes excluídos/as disporán dun prazo de dez días, contados a partir do seguinte ao da publicación da resolución, para poder emendar, no seu caso, o defecto que motivase a exclusión ou para subsanar outra documentación non excluínte. No suposto de producirse reclamacións deberá ditarse unha nova resolución estimándoas ou desestimándoas coa publicación da lista definitiva no Boletín Oficial da Provincia de Pontevedra, no taboleiro de anuncios e na páxina web do Concello.3) O feito de figurar incluído/a na relación de admitidos/as non prexulga que se lles recoñeza aos interesados/as posuír os requisitos esixidos no procedemento selectivo convocado, que deberán ser xustificados documentalmente no suposto de que os/ás aspirantes admitidos/as superen as probas selectivas.4) Contra a resolución do Alcalde, aprobatoria da lista definitiva, poderase interpoñer un recurso potestativo de reposición ante o mesmo órgano que o ditou, no prazo dun mes a partir do día seguinte ao desta resolución (artigos 107 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro) ou ben un recurso contencioso-administrativo perante o Xulgado do Contencioso-Administrativo de Vigo, segundo o previsto no artigo 46 da Lei 29/1998, do 13 de xullo, reguladora da xurisdición contencioso-administrativa.1) Os membros dos tribunais cualificadores dos distintos procesos selectivos convocados serán designados/as polo Alcalde segundo o disposto no art.60, da Lei 7/2007, do 12 de abril, do Estatuto básico do empregado público (LEBEP) 2) Cada un dos tribunais cualificadores estará integrado por un/ha presidente/a, un/ha secretario/a e tres vogais designados/as en función da súa imparcialidade e profesionalidade, tendendo a paridade entre homes e mulleres. Non poderán formar parte destes o persoal de elección ou designación política, os/as funcionarios/as interinos/as e o persoal eventual. Nomearanse suplentes para cadanseu dos membros do tribunal.3) Todos os seus membros deberán posuír unha titulación ou especialización igual ou superior ás esixidas para acceder ás prazas convocadas e terán voz e voto.4) Cada tribunal poderá acordar a asistencia de asesores especialistas, con voz e sen voto, cando a natureza ou as circunstancias dalgunha das probas así o aconselle, limitándose os mencionados asesores a prestaren a súa colaboración nas súas especialidades técnicas.5) A Presidencia publicará a resolución pola que se nomean os membros titulares e suplentes dos tribunais cualificadores xunto coa lista de persoas admitidas e excluídas no Boletín Oficial da Provincia de Pontevedra, no taboleiro de anuncios e na páxina web da Corporación.6) Os membros dos tribunais deberán absterse de intervir, comunicándolle ao Alcalde a concorrencia neles dalgunha das circunstancias previstas no artigo 28, da Lei 30/1992 así como cando tivesen realizado tarefas de preparación dos/as aspirantes presentados/as ao proceso selectivo do que forman parte durante os cinco anos anteriores á publicación desta convocatoria. Así mesmo, os/as aspirantes poderán recusar aos membros do tribunal cando concorra neles algunha das circunstancias previstas para a abstención, de conformidade co establecido no artigo 29, da citada lei.7) O tribunal cualificador deberá constituírse na data se que designe, entendéndose validamente constituído cando asista a maioría absoluta dos membros do tribunal, titulares ou suplentes. Na sesión constitutiva de cada tribunal adoptaranse as decisións pertinentes para o correcto desenvolvemento das probas selectivas.8) A partir da sesión constitutiva, cada tribunal requirirá, para actuar validamente, a presenza da maioría absoluta dos seus membros, titulares ou suplentes. Se o tribunal se constituíse cun/ha suplente, isto non implica que o/a titular non poida incorporarse a este con posterioridade. O tribunal axustará as súas actuacións en todo momento ao disposto na Lei 30/1992 e ás bases xerais e específicas reguladoras da convocatoria.9) Cada tribunal cualificador adoptará as medidas precisas naqueles casos que resulte necesario para que os/as aspirantes con discapacidade gocen de similares condicións para realizaren os exercicios que o resto dos aspirantes, dispoñendo, no seu caso, as posibles adaptacións de tempo e de medios.10) Os membros do tribunal e os seus asesores que asistan ás sesións percibirán as axudas de custo pola súa asistencia segundo a contía legalmente establecida. A selección dos/as candidatos/as realizarase polo procedemento de oposición ou concurso-oposición.1. FASE DE OPOSICIÓN: De carácter obrigatoria e eliminatoria, sobre coñecementos relacionados co posto de traballo a desempeñar e que versarán sobre o programa correspondente a cada un dos postos de traballo. Os procedementos de selección consistirán en probas de coñecementos xerais ou específicos teóricos e prácticos. Os exercicios que terán que realizar os/as aspirantes en cada proceso selectivo determínanse e descríbense nas bases específicas.2. NO SEU CASO, FASE DE CONCURSO: Desenvolverase con posterioridade á fase de oposición. Consistirá na valoración dos méritos achegados polas persoas interesadas.1) A data e mais a hora na que deberá constituírse cada tribunal, así como o día e a hora para o comezo do proceso selectivo serán determinados polo alcalde mediante resolución, xuntamente coa aprobación da lista de admitidos/as e a composición do tribunal, que se publicará mediante anuncio no Boletín Oficial da Provincia de Pontevedra, na páxina web e no taboleiro de anuncios do Concello polo menos con 15 días de antelación. Por razóns organizativas, no caso en que haxa un elevado número de aspirantes, o Alcalde poderá establecer que o proceso selectivo comece cun acto único de chamamento dos/as opositores/as. En dito acto, se lles porá en coñecemento o día, a hora e o lugar de celebración do primeiro exercicio do proceso selectivo, así como outros pormenores que se consideren necesarios en relación ao seu desenvolvemento. A non asistencia dos/as aspirantes a dito acto, suporá a súa exclusión do proceso selectivo. O prazo que debe transcorrer entre o final dunha proba e o comezo da seguinte establecese nun mínimo de 48 horas e un máximo de 40 días hábiles.2) Os/as aspirantes convocaranse para cada exercicio nun único chamamento, quedando decaídos/as no seu dereito os/as opositores/as que non comparezan a realizalo, salvo os casos debidamente xustificados, que resolverá o tribunal.3) A orde de actuación dos/as opositores/as para realizaren os exercicios comezará por aqueles/as cuxo primeiro apelido comece pola letra que resulte do sorteo ao que se refire o Regulamento de selección de persoal da administración da Comunidade Autónoma de Galicia do ano en que se celebre o 1.º exercicio da fase de oposición do proceso selectivo e subsistindo a vixencia das citadas bases en relación aos procedementos selectivos aos que se refire o presente acordo.4) Os/as aspirantes deberán presentarse para realizaren cada exercicio provistos do DNI ou documento fidedigno acreditativo da súa personalidade, a xuízo do tribunal, e tamén dos medios materiais adecuados para a práctica daqueles.5) Non se poderá acceder ao lugar de realización dos exercicios con dispositivos móbiles, tablets, axendas ou similares polo que, antes de iniciar os exames, requirirase a súa entrega aos membros do tribunal.1) O tribunal poderá requirir, en calquera momento, aos/ás opositores/as que acrediten a súa identidade.2) Se no transcurso do proceso selectivo chegase a coñecemento do tribunal que algún/ha dos/as aspirantes non posúe a totalidade dos requisitos esixidos na respectiva convocatoria, previa audiencia do/a interesado/a, deberá propoñerlle ao/á presidente/a a súa exclusión indicando as inexactitudes ou falsidades observadas para os efectos procedentes.3) Concluído cada un dos exercicios da oposición correspondente, o tribunal publicará no taboleiro de anuncios e na páxina web do concello (no apartado de Emprego Público) a relación de aspirantes que o superaron, indicando a puntuación obtida. Os/as opositores/as non incluídos/as na lista terán a consideración de “non aptos/as”. O prazo para presentar reclamacións ás puntuacións dos exercicios será de 5 días hábiles que se contarán dende o día seguinte ao da publicación das notas no taboleiro de anuncios. No caso de presentala fóra do Concello, o/a aspirante deberá dirixir por Fax ao n.º: 986 403 894, unha copia da reclamación con anterioridade ao remate do prazo.4) A relación de aprobados/as en cada exercicio deberá publicarse polo menos con 12 horas de antelación á nova reunión do tribunal cando se trate do mesmo exercicio e con 24 horas de antelación cando se trate dun novo exercicio.5) Contra os acordos do tribunal poderá interpoñerse recurso administrativo de alzada ante o Alcalde, segundo o previsto no artigo 114.1 da Lei 30/1992, con independencia de calquera outro recurso ou reclamación que no seu caso proceda.1) Cada un dos exercicios obrigatorios e eliminatorios da oposición será cualificado do xeito que se indica nas correspondentes bases específicas.2) O exercicio obrigatorio e eliminatorio sobre o coñecemento do idioma galego cualificarase de apto ou non apto, quedando exentos de o realizaren os/as aspirantes que acrediten posuír o diploma ou a validación do curso de iniciación e perfeccionamento en lingua galega ou CELGA 4.3) A cualificación de cada aspirante nos diferentes exercicios do proceso de selección será o resultado da media aritmética das puntuacións outorgadas por todos os membros do tribunal ou a determinada de común acordo polo conxunto dos seus membros. No primeiro caso, cando entre dúas puntuacións outorgadas por parte dos membros do tribunal exista unha diferenza de tres ou máis enteiros, serán automaticamente excluídas ambas, a maior e a menor, calculándose a media aritmética coas puntuacións concedidas polos demais membros do tribunal.1) Finalizada a fase de oposición, convocarase os/as aspirantes que a superaron, a través do taboleiro de anuncios e da páxina web do Concello, para que presenten a documentación correspondente á fase de concurso no rexistro xeral do Concello ou en calquera das formas establecidas no art.38.4 da Lei 30/1992, no prazo de dez días hábiles contados a partir do seguinte a dita publicación. Para tal efecto, só se terán en conta os méritos dos que se xustifique documentalmente telos acadados antes do remate do prazo de presentación de instancias.2) Na fase de concurso, no caso de que estea prevista nas bases específicas, comprobaranse e cualificaranse os méritos alegados polos/as aspirantes, que deben xustificarse de forma fidedigna con documentos orixinais ou cunha fotocopia compulsada acreditativa daqueles.3) Nesta fase valoraranse exclusivamente os méritos específicos adecuados ás características de cada praza de conformidade coas bases específicas de cadansúa delas.4) No caso do concurso e para o caso de pretender achegar méritos que deban ser acreditados polo Concello de Redondela, as persoas interesadas presentarán unha solicitude para a emisión dos correspondentes certificados, debendo ser elas mesmas as que os acheguen ao procedemento no prazo que se indica na base 13.ª das presentes bases.5) Tras valorar os méritos, o tribunal publicará as puntuacións outorgadas na fase de concurso no taboleiro de anuncios e na páxina web do Concello.6) Contra esta valoración, os/as interesados/as poderán formular alegacións ante o tribunal no prazo de 5 días hábiles, contados a partir do día seguinte a dita publicación.1) A cualificación obtida polos/as aspirantes na oposición, resultante da suma das puntuacións outorgadas nos distintos exercicios, engadirase á puntuación obtida na fase de concurso, nos casos en que proceda, acadándose así a puntuación final.2) Determinada a cualificación final dos/as aspirantes, o tribunal publicará a relación de aprobados/as no taboleiro de anuncios e na páxina web do Concello.3) O tribunal non poderá, en ningún caso, aprobar nin declarar que superaron as probas selectivas un número superior de aspirantes ao das prazas convocadas en cada proceso selectivo. Calquera proposta de aprobados que contraveña o establecido anteriormente será nula de pleno dereito.4) Non obstante, o tribunal, ao cualificar cada un dos exercicios, non terá en conta a limitación anterior, que só se considerará ao formularlle ao Alcalde a proposta coa relación de aprobados/as, na que só se incluirán aqueles opositores/as que obtivesen a maior puntuación total final, que nunca poderán superar o número de prazas convocadas en cada proceso selectivo.5) No suposto de empate nas puntuacións totais finais de dous ou máis aspirantes, este resolverase tendo en conta a maior puntuación obtida no primeiro exercicio e, se isto non fose suficiente, pola puntuación obtida nos sucesivos exercicios ata que o empate se resolva. De persistir o empate este resolverase por sorteo.1) A relación de aprobados/as, que se publicará no taboleiro de anuncios e na páxina web do Concello, conterá unha advertencia recordándolles aos/ás opositores/as aprobados/as que deben presentar a documentación sinalada nas bases para xustificar que cumpren os requisitos esixidos para ingresar na función pública local e acceder á praza convocada.2) Os/as aspirantes propostos/as achegarán os seguintes documentos acreditativos de capacidade e mailos requisitos esixidos na convocatoria, dentro do prazo de 20 días naturais que se contarán desde a publicación da relación de aprobados/as no taboleiro de anuncios do Concello: a) Fotocopia compulsada do documento nacional de identidade por ambos lados. b) Fotocopia compulsada do título académico esixido para o ingreso. c) Certificado médico, sen prexuízo dun posterior recoñecemento. d) Declaración xurada de non ter sido separado/a do servizo das administracións públicas e non estar incurso/a nalgunha das causas de incapacidade ou incompatibilidade determinadas na lexislación vixente. e) Fotocopia compulsada do certificado de discapacidade e da compatibilidade coas funcións do posto, no seu caso. f) Documentación xustificativa daqueles outros requisitos esixidos para o ingreso nas bases específicas de cada proceso selectivo. g) Número de afiliación á Seguridade Social 3) Ante a imposibilidade, debidamente xustificada, de presentar os documentos sinalados, os/as aspirantes poderán acreditar que reúnen as condicións esixidas mediante calquera outro medio de proba admitido en dereito.4) Quen non presentara a documentación sinalada anteriormente dentro do prazo fixado, agás causa de forza maior, non poderá ser nomeado funcionario/a de carreira ou contratado/a como persoal laboral fixo, nin tampouco se do exame da documentación se deducise que carece dalgúns requisitos.5) Nese caso, o tribunal poderá formular nova proposta de nomeamento a favor do/a aspirante que, tendo superado a totalidade do proceso selectivo, lle siga na orde de puntuación.6) Os/as aspirantes aprobados/as que tivesen a condición de funcionarios ou laborais fixos do Concello de Redondela estarán exentos/as de xustificar as condicións e os requisitos xa acreditados para obter o seu anterior nomeamento, debendo presentar soamente a xustificación dos requisitos específicos esixidos para o acceso.1) Concluído o proceso selectivo, o alcalde nomeará aos/ás aspirantes aprobados/as, cun número que non poderá exceder en ningún caso ao das prazas convocadas, persoal funcionario ou laboral do concello, unha vez que xustifiquen documentalmente o cumprimento dos requisitos previstos nestas bases para o ingreso.2) A incorporación ao posto de traballo deberá efectuarse no prazo dun mes a partir da publicación do nomeamento. Os tribunais de cada proceso selectivo quedan facultados para interpretar as bases da convocatoria así como para resolver cantas dúbidas e incidencias presente a súa aplicación e poderán adoptar os acordos necesarios procurando a boa orde e desenvolvemento do proceso selectivo. As bases xerais e específicas da convocatoria e cantos actos administrativos deriven delas e das actuacións dos tribunais poderán ser impugnadas nos casos e na forma establecidos pola Lei 30/1992, do 26 de novembro, do réxime xurídico das administracións públicas e do procedemento administrativo común, modificada pola Lei 4/1999. O Concello poderá, no seu caso, revisar as resolucións dos tribunais segundo o previsto na citada Lei 30/1992, do 26 de novembro. Que tras ver as bases xerais e as bases específicas que regulan a convocatoria deste proceso selectivo para cubrir esta praza vacante no Concello de Redondela e manifestando que reúno todas e cada unha das condicións esixidas na convocatoria, SOLICITO tomar parte neste proceso selectivo. Redondela, ………. de …………………. de 20. Sinatura De acordo co disposto na Lei 15/1999, de 13 de decembro informámoslle que os seus datos persoais van ser incorporados nun ficheiro cuxo responsable é o CONCELLO DE REDONDELA, con domicilio en: Alfonso XII, 2, 36800- Redondela (Pontevedra), onde poderá exercitar en todo momento, os dereitos de acceso, rectificación, cancelación, e no seu caso, o de oposición. Mediante a facilitación dos seus datos persoais vostede autoriza o seu tratamento coa finalidade de tramitar o contido da presente instancia para os efectos oportunos. SR. ALCALDE DO CONCELLO DE REDONDELA Os aspectos xerais non contemplados nas presentes bases e as referencias feitas ás bases xerais entenderanse referidas ás Bases Xerais que regulan a convocatoria de procesos selectivos para cubrir prazas vacantes de persoal funcionario e laboral no Concello de Redondela.1 Encadrada no Grupo A, subgrupo A2; Escala, Administración Xeral; Subescala, Xestión; Clase, Media. Está dotada coas retribucións básicas que legalmente corresponden ao subgrupo A2 e as complementarias que procedan de conformidade co cadro de persoal anexo ao orzamento. Establécese o de oposición libre mediante o procedemento de promoción interna. Os/as aspirantes deberán estar en posesión, como mínimo, do título de grao ou diplomado/a universitario/a ou equivalente en Dereito, Ciencias Políticas, Administración Pública, Economía, Empresariais ou Dirección e Administración de Empresas ou de calquera das titulacións esixidas no artigo 169.2. a) do texto refundido das disposicións legais vixentes en materia de réxime local, aprobado mediante real decreto lexislativo 781/1986, de 18 de abril. Esta praza da quenda de promoción interna resérvase a funcionarios/as de carreira do Concello de Redondela, que conten, cando menos, cunha antigüidade de dous anos nunha praza do subgupo C1, da escala de administración xeral. Consistirá en contestar por escrito, nun tempo máximo de tres horas, dous temas elixidos ao chou (un de cada parte) de entre os que figuran no anexo. Neste exercicio valoraranse os coñecementos sobre os temas expostos, a claridade e orde de ideas, a facilidade de exposición escrita e a capacidade de síntese. Esta proba deberá ser lida obrigatoriamente ante o tribunal de selección, en sesión pública. Concluída a lectura, o tribunal poderá pedirlle ao/á aspirante calquera explicación complementaria que considere oportuna. Este exercicio puntuarase de cero (0) a dez (10) puntos, sendo necesario para aprobar obter unha puntuación mínima de cinco (5) puntos. Desenvolverase por escrito durante un período máximo de catro horas e consistirá na redacción dun informe, con proposta de resolución, sobre un ou varios supostos prácticos que proporá o tribunal de selección inmediatamente antes do comezo do exercicio, relativos a tarefas administrativas propias das funcións asignadas á subescala. Durante o desenvolvemento desta proba, os/as aspirantes poderán en todo momento facer uso dos textos legais, coleccións de xurisprudencia e libros de consulta dos que acudan provistos, non permitíndose o manexo de textos comentados nin libros de formularios. Neste exercicio avaliarase fundamentalmente a capacidade de raciocinio, a sistemática na presentación e formulación de conclusións e o coñecemento e axeitada interpretación da normativa aplicable. Este exercicio puntuarase de cero (0) a dez (10) puntos, sendo necesario para aprobar obter unha puntuación mínima de cinco (5) puntos.1. Fontes do ordenamento xurídico local. Lexislación estatal sobre réxime local. Lexislación autonómica sobre réxime local e as súas relacións coa estatal.2. A potestade regulamentaria das entidades locais. Órganos titulares. As ordenanzas e regulamentos. Elaboración e aprobación. A publicación das normas locais. Os bandos.3. O procedemento administrativo. Clases de interesados. Dereitos dos cidadáns. Iniciación. Presentación, emenda e mellora das solicitudes.4. Termos e prazos do procedemento administrativo: cómputo, ampliación e tramitación urxente. Iniciación, ordenación e instrución. Intervención dos interesados, probas e informes.5. Finalización do procedemento. A obrigación de resolver. Contido da resolución expresa: Principio de congruencia e de non agravación da situación inicial. A terminación convencional. A falta de resolución expresa: o réxime do silencio administrativo. O desestimento e a renuncia. A caducidade.6. O acto administrativo. Concepto, clases e elementos.7. A invalidez do acto administrativo. Supostos de nulidade e anulabilidade. O principio de conservación do acto administrativo. A revisión de actos e disposicións pola propia administración: supostos. A revogación dos actos. A rectificación dos erros materiais ou de feito.8. Os recursos administrativos. A suspensión da execución do acto recorrido. As reclamacións previas ao exercicio das accións civís e laborais.9. A potestade sancionadora: Concepto e significado. O dereito sancionador. Principios do exercicio da potestade sancionadora. As sancións administrativas: concepto, natureza e clases. O procedemento sancionador.10. A xurisdición contencioso-administrativa. A súa natureza, extensión e límites. Órganos e competencias na orde xurisdicional contencioso-administrativa. Procedementos.11. A expropiación forzosa. Natureza e xustificación da potestade expropiatoria. Os suxeitos da potestade expropiatoria. A causa expropiandi. O procedemento expropiatorio. A ocupación.12. A responsabilidade da Administración pública. Os procedementos de responsabilidade patrimonial. A responsabilidade das autoridades e o persoal ao servizo das Administracións Públicas.13. O dominio público. Afectación e mutacións demaniais. Réxime xurídico do dominio público local. Uso e utilización do dominio público. A concesión e a reserva demanial. O patrimonio privado das administracións públicas.14. Os servizos públicos. A concesión: concepto, natureza e clases. Elementos. Potestades da Administración. Dereitos e deberes do concesionario. Modos de extinción da concesión. O arrendamento. O concerto. A empresa mixta e a xestión interesada.15. A función pública local: Bases do seu réxime xurídico. Persoal funcionario e persoal laboral. Sistemas de acceso-provisión de postos de traballo. Promoción. A carreira administrativa. Os plans de emprego. Situacións administrativas do persoal funcionario.16. A función pública local: dereitos e deberes. Dereitos de sindicación e folga. Réxime de incompatibilidades. Responsabilidade e réxime disciplinario. Extinción da relación funcionarial.17. Os órganos de representación. As retribucións do persoal. Nóminas: estrutura e normas de confección. Altas e baixas. Conceptos retributivos.18. Funcionamento dos órganos colexiados locais. Réxime xurídico. Acordos e votacións. Moción de censura e cuestión de confianza.19. Actas e certificacións. Informes de secretaría e intervención. Resolucións do Alcalde. O expediente administrativo.20. Normativa de aplicación ás eleccións locais. Principios. Electores e elixibles. O procedemento electoral. Proclamación de membros electos das corporacións locais e constitución da corporación. Réxime de recursos. Perda da condición de membro da Corporación.21. O marco constitucional do urbanismo. Competencias urbanísticas do Estado, das Comunidades Autónomas e das entidades locais. A ordenación territorial.22. Réxime urbanístico do solo. Clasificación e réxime das distintas clases de solo. Dereitos e deberes dos propietarios.23. O plan urbanístico. Clases de instrumentos de ordenación. O plan xeral de ordenación municipal. Obxecto, determinacións e documentación. As normas complementarias e subsidiarias do plan.24. Planeamento urbanístico de desenrolo. Elaboración e aprobación dos instrumentos de planeamento. Efectos da aprobación dos plans.25. Os sistemas de actuación. Obtención de terreos de sistemas xerais e dotacións públicas. A ocupación directa. O concerto. Compensación. Concesión de obra urbanizadora.26. Intervención administrativa na edificación e uso do solo. A licenza urbanística: natureza, actos suxeitos e réxime xurídico. As declaracións responsables. Outras formas de intervención administrativa na actividade privada.27. O deber de conservación e ruína: Inspección periódica das construcións. Declaración de ruína. Ordes de execución. Parcelacións urbanísticas.28. As licenzas de actividade. Concepto, caracterización e procedemento de concesión. A articulación entre a licenza de actividade e a licenza de obras. A tramitación sobre declaración de incidencia ambiental. A autorización ambiental integrada.29. Protección da legalidade urbanística. As obras sen licenza. Obras ilegais. Competencia no exercicio da inspección. Diferentes medidas fronte ás infraccións urbanísticas: procedemento.30. Infraccións e sancións urbanísticas. Órganos competentes para a súa imposición e contías máximas. Persoas responsables. Regras para a aplicación das sancións. Prescricións.31. A normativa sobre contratación administrativa. Configuración xeral da contratación do sector público. Partes no contrato. Órganos de contratación. Capacidade e solvencia do empresario. Acreditación da aptitude para contratar.32. Obxecto, prezo e contía dos contratos. Revisión de prezos nos contratos das Administracións públicas. Garantías esixibles na contratación do sector público. Preparación dos contratos. Expedientes de contratación. Prego de cláusulas administrativas e de prescricións técnicas. Actuacións preparatorias nos diversos tipos de contratos.33. Adxudicación dos contratos. Racionalización técnica da contratación: Normas xerais. Efectos, cumprimento e extinción dos contratos administrativos. Normas xerais: efectos dos contratos.34. Prerrogativas da administración pública nos contratos administrativos. Execución e modificación. Resolución e extinción. Cesión de contratos e subcontratación.35. As Facendas Locais: Principios constitucionais. A lexislación aplicable.36. Imposición e ordenación de tributos locais. As ordenanzas fiscais: contido e procedemento de elaboración.37. Recursos das Facendas Locais. Taxas. Prezos Públicos. As contribucións especiais: Réxime xurídico.38. Os impostos locais. O imposto sobre bens inmobles. O imposto sobre actividades económicas. O imposto sobre vehículos de tracción mecánica. O imposto sobre construcións, instalacións e obras. O imposto sobre o incremento do valor dos terreos de natureza urbana.39. O orzamento das entidades locais. Estrutura. Principios presupuestarios.40. Formación e aprobación do orzamento. As bases de execución. Prórroga do orzamento. Os aspectos xerais non contemplados nas presentes bases e as referencias feitas ás bases xerais entenderanse referidas ás Bases Xerais que regulan a convocatoria de procesos selectivos para cubrir prazas vacantes de persoal funcionario e laboral no Concello de Redondela.1 Encadrada no Grupo C, subgrupo C1; Escala, Administración Xeral; Subescala Administrativa. Estará dotada coas retribucións básicas que legalmente corresponden ao subgrupo C1 e as complementarias que procedan de conformidade co cadro de persoal anexo ao orzamento. Establécese o de oposición libre mediante o procedemento de promoción interna. Os/as aspirantes deberán estar en posesión, como mínimo, do título de bacharelato, formación profesional de segundo grao ou equivalente consonte co previsto no artigo 169.2. a) do texto refundido das disposicións legais vixentes en materia de réxime local, aprobado mediante real decreto lexislativo 781/1986, de 18 de abril. Esta praza da quenda de promoción interna resérvase a funcionarios/as de carreira do Concello de Redondela, que conten, cando menos, cunha antigüidade de dous anos nunha praza do Grupo C, subgrupo C2 da escala de administración xeral. Consistirá en desenvolver por escrito, nun tempo máximo de dúas horas, dous temas elixidos ao chou de entre os que figuran no anexo, un de cadansúa das partes. Neste exercicio valoraranse os coñecementos sobre os temas expostos, a claridade e orde de ideas, a facilidade de exposición escrita e a capacidade de síntese. Esta proba deberá lerse obrigatoriamente ante o tribunal de selección, en sesión pública. Concluída a lectura, o tribunal poderá pedirlle ao/á aspirante calquera explicación complementaria que considere oportuna. Este exercicio puntuarase de cero (0) a dez (10) puntos, sendo necesario para aprobar obter unha puntuación mínima de cinco (5) puntos. Desenvolverase por escrito e consistirá na resolución dun suposto práctico que proporá o tribunal de selección inmediatamente antes do comezo do exercicio, relativo a tarefas administrativas propias das funcións asignadas á subescala. Durante o desenvolvemento desta proba, os/as aspirantes poderán utilizar os medios que o tribunal estableza, sempre e cando, de ter que ser achegados por eles/as, este o anuncie no intre mesmo da convocatoria do exame. Neste exercicio avaliarase fundamentalmente a capacidade de raciocinio, a sistemática na presentación e formulación de conclusións e o coñecemento e axeitada interpretación da normativa aplicable. Este exercicio puntuarase de cero (0) a dez (10) puntos, sendo necesario para aprobar obter unha puntuación mínima de cinco (5) puntos. a) O Estatuto de Autonomía de Galicia. As competencias da comunidade autónoma galega. O parlamento galego. A Xunta e o seu Presidente. A Administración autonómica. b) O réxime local español. As entidades que configuran a Administración Local Española. O municipio. O termo municipal. A poboación. c) O Goberno municipal. O Pleno da Corporación. O Alcalde. A Xunta de Goberno Local. As Comisións Informativas. Outros órganos complementarios. d) Funcionamento dos órganos do Concello. Convocatoria e Orde do día. Desenvolvemento das sesións. Actas e Certificacións dos Acordos. e) O regulamento orgánico do Concello de Redondela. f) Órganos de participación cidadá. O regulamento municipal de participación da veciñanza. Os Consellos Parroquiais. g) Principios Xerais do Réxime xurídico das Administracións Públicas e do procedemento administrativo común. h) Iniciación, ordenación, instrución e remate dos procedementos administrativos. Comunicacións e notificacións. i) O acto administrativo. j) Os recursos administrativos. A revisión de oficio. k) O Rexistro de documentos: concepto. A presentación de instancias e outros documentos nas oficinas públicas. Emenda e mellora das solicitudes. l) A administración electrónica. Principios, réxime xurídico e desenvolvemento. m) A protección de datos no exercicio das funcións públicas. Principios, réxime xurídico e desenvolvemento.1. O persoal ao servizo do Concello. Clasificación, retribucións e réxime disciplinario. Licenzas e permisos.2. A relación de postos de traballo. Situacións administrativas dos funcionarios e persoal laboral. Réxime de incompatibilidades.3. Principios da contratación administrativa. Os expedientes de contratación.4. Tipos de contratos e formas de adxudicación. A concesión da xestión dos servizos públicos.5. A responsabilidade patrimonial do Concello: Principios xerais e tramitación dos expedientes.6. Os bens das entidades locais: A súa clasificación e réxime xurídico. Goce, aproveitamento e tutela dos bens. O seu alleamento. Concesións demaniais.7. Normativa urbanística de aplicación ao Concello de Redondela. Licenzas de obras e comunicacións previas. A protección da legalidade urbanística.8. Facendas locais: recursos das entidades locais. Imposición e ordenación de tributos locais.9. Os orzamentos locais: contido e aprobación. Os créditos e as súas modificacións. Execución e liquidación.10. Contabilidade e contas locais. Principios da Lei xeral tributaria. Fontes do ordenamento tributario.11. Réxime xurídico do gasto público local.12. As competencias do Concello en materia de medio ambiente. Tramitación de expedientes por infraccións medioambientais. Os aspectos xerais non contemplados nas presentes bases e as referencias feitas ás bases xerais entenderanse referidas ás Bases Xerais que regulan a convocatoria de procesos selectivos para cubrir prazas vacantes de persoal funcionario e laboral no Concello de Redondela.1 Encadrada no Grupo C, subgrupo C2; Escala, Administración Especial; Subescala Servizos Especiais, clase, Oficiais. Estará dotada coas retribucións básicas que legalmente corresponden ao subgrupo C2 e as complementarias que lle correspondan de conformidade co cadro de persoal anexo ao orzamento. Establécese o de oposición libre mediante o procedemento de promoción interna. Os/as aspirantes deberán estar en posesión, como mínimo, do título de ESO, Graduado Escolar, Formación Profesional de primeiro grao (exclusivamente rama de construción ou similar) ou equivalente. Esta praza da quenda de promoción interna resérvase a funcionarios/as de carreira ou empregados/as laborais fixos do Concello de Redondela, que conten, cando menos, cunha antigüidade de dous anos nunha praza coa categoría de operario/a. Consistirá en contestar por escrito a un cuestionario, tipo test, de 40 preguntas con respostas alternativas baseadas no contido do programa da convocatoria durante un período de 45 minutos. Neste exercicio cada resposta incorrecta penalizará a metade da puntuación de cada pregunta acertada. Este exercicio puntuarase de cero (0) a dez (10) puntos, sendo necesario para aprobar obter unha puntuación mínima de cinco (5) puntos. Práctico, consistirá na realización dun ou varios supostos prácticos do contido do programa da convocatoria, sendo a súa función a de avaliar os coñecementos técnicos dos/as aspirantes na área na que haberán de desempeñar a súa actividade profesional. Cualificarase de 0 a 20 puntos e para aprobar será preciso acadar un mínimo de 10 puntos.1. A Constitución de 1978. O municipio.2. O Alcalde, o Pleno e a Xunta de Goberno. Composición e competencias. Principios xerais do funcionamento administrativo do Concello.3. O persoal ao servizo do Concello. Dereitos e deberes dos traballadores. Réxime de incompatibilidades.4. A prevención de riscos laborais no posto de traballo. Normas xerais.5. Servizos da área de vías e obras do Concello de Redondela: funcións e cometidos.6. Instalacións e edificios municipais: Características dos recintos. A súa ubicación. Problemática do seu mantemento e conservación.7. Movementos de terras. Nivelación. Interpretación de planos. Escalas 8. Repranteo de cimientos, muros e eixes de estrutura. Construción de morteiros e formigóns.9. Construción de muros: mampostería ladrillo. Cubertas: Repranteo de cubertas.10. Revestimentos: Guarnecidos. Estucados. Trazados de escaleiras.11. Protección de edificios contra humidade.12. Saneamentos: Rede de evacuación de augas residuais.13. Viais: elementos e posta en obra.14. Disposicións mínimas de seguridade e saúde nas obras de construción. Real decreto 337/2010, do 19 de marzo.15. Instalacións mínimas de protección contra incendios. Redondela, 27 de xaneiro de 2015.—O alcalde, Javier Bas Corugeira.